
NARVA LINNAVALITSUS

MÄÄRUS



Narva                                                                             	27.11.2019. a. nr _______ 



Haridusasutuste tegevuskulude
arvestuslike maksumuste kinnitamine


Määrus kehtestatakse vastavalt põhikooli- ja gümnaasiumiseaduse § 83 lõikele 5 ja koolieelse lasteasutuse seaduse § 27 lõikele 7

§ 1. Kinnitada 2020. aastaks Narva munitsipaalkoolide õppekoha tegevuskulu arvestuslik maksumus ühe õpilase kohta 635 eurot.

§ 2. Kinnitada 2020. aastaks Narva munitsipaallasteasutuste majandamiskulude, personali töötasu ja sotsiaalmaksu ning õppevahendite kulu arvestuslik maksumus ühe lapse kohta        4 653 eurot.

§ 3. Määrus jõustub seadusega sätestatud korras.





Aleksei Jevgrafov
Linnapea		Üllar Kaljuste
	Linnasekretäri kohusetäitja	

20308 NARVA	25.11.2019. a nr 3.1-19/7
ÕIEND
Määrusega kinnitatakse 2020. aastaks Narva linna munitsipaalharidusasutuste tegevuskulu arvestuslik maksumus (edaspidi TKAM) ühe lapse kohta nende tegevuskulude osaliseks katmiseks teiste omavalitsuste poolt (laste hoiuteenuse kulud, kelle elukoht rahvastikuregistri järgi asub nende valdade või linnade haldusterritooriumil ja kes külastab Narva linna munitsipaalharidusasutust).
TKAM on arvestatud lähtudes Narva Linnavolikogule kinnitamiseks esitatud Narva linna 2020. aasta eelarve eelnõust (vt meie 20.11.2019. a kiri nr 3.1-8/11119-9):
· Narva linna munitsipaalkoolide (edaspidi koolid) põhieelarve eelnõus kavandatud kulusumma 3 532 683 eurot (v.a muud üldhariduskulud 159 235 eurot) jagamisel Narva munitsipaalkoolides õppivate õpilaste arvuga seisuga 10.11.2019. a Eesti Hariduse Infosüsteemi andmetel (5 560 õpilast);
· Narva linna munitsipaallasteaedade (edaspidi lasteaiad) põhieelarve eelnõus kavandatud kulusumma 11 683 039 eurot (v.a muud alushariduskulud 169 975 eurot) jagamisel Narva linna lasteaedades käivate laste arvuga seisuga 10.09.2019. a Eesti Hariduse Infosüsteemi andmetel (2 511 last).
2020. aastal väheneb koolide TKAM võrreldes 2019. a tasemega 1,9% võrra (2019. aastal – 647 eurot) 2020. a kulueelarve kärpimise tõttu, mis tekkis koolide tugispetsialistide tööjõukulude riigieelarvest katmise tagajärjel (kulud eeldatakse katta riigieelarvest üldhariduskoolide pidamiseks antava toetuse arvelt), vaatamata alates 01. jaanuarikuust 2020. a kuutöötasu alammäära tõusule kuni 584 euroni ehk 8,1% ja koolides õppivate õpilaste arvu vähendamisele 0,7% võrra (eelmisel õppeaastal oli seisuga 10.11.2018. a 5 602 õpilast).
2020. aastal suureneb lasteaedade TKAM võrreldes 2019. a tasemega 2,9% võrra (2019. aastal            4 520 eurot) 2020. a kulueelarve kasvu tõttu, mis tekkis lasteaedade tööjõukulude põhieelarve suurendamise tagajärjel (alates 01.01.2020. a: kuutöötasu alammäära tõus kuni 584 euroni ehk 8,1% võrra ning lasteaedade õpetajate ja tugispetsialistide kuutöötasu alammäära oodatav tõus kuni 1 185 euroni ehk 5,3% võrra ja magistrikraadiga nende kuutöötasu alammäära oodatav tõus kuni 1 315 euroni ehk 5,2% võrra, mis osaliselt kaetakse põhieelarvest). TKAM arvutamisel võeti arvesse ka lasteaedades käivate laste arvu vähenemist 0,1% võrra  (2019. aastal käis lasteaedades seisuga 10.11.2018. a 2 514 last).

